Lav et referat af nedenstående tekst:

Tekst:
Det er et venskab, der strækker helt tilbage til 1971, som nu stopper som følge af krigen i Ukraine. Rushkin i Rusland er ikke længere venskabsby med Aalborg. Det er blot en af mange konkrete tiltag, som Aalborg Kommunes økonomiudvalg mandag er blevet enig om at sætte i gang. Klar til at tage imod flygtninge Nordjyllands største by er også klar til at hjælpe med indkvartering af flygtninge fra Ukraine, ligesom kommunen er klar til at understøtte civilsamfundets aktiviteter i relation til situationen i Ukraine. Nej til russisk indkøb Der ud over vil man sikre, at Aalborg Kommune ikke har investeringer i russiske virksomheder eller foretager indkøb fra russiske virksomheder. - Vi har umiddelbart ingen, men det skal undersøges nærmere, hedder det i en pressemeddelelse fra Aalborg Kommune. Økonomiudvalget fastslår, at man ikke ønsker at deltage i kulturelle arrangementer med russisk deltagelse, og nu vil kommunen se på, at det vil være muligt at flage med ukrainsk flag som en form for støtte. - Vi skal ikke have noget samarbejde med Rusland, når de fører krig mod et andet europæisk land, siger Kristoffer Hjort Storm, der er rådmand for Senior og Omsorg og medlem af økonomiudvalget.

Referat:
Aalborg Kommunes økonomiudvalg er klar med en række markante beslutninger på grund af krigen i Ukraine.